Må jeg tage et billede?
17 vinder.
Ikke flere indsatser.
Hej, kammerat. Hallo! Kammerat!
Brand! Det brænder i køkkenet!
- Hvad? - Det brænder!
Det brænder!
Godmorgen, Walt.
- Hvem er De? - Godmorgen, mr. Mason.
- Marion Kang, Deres nye sekretær. - Min hvad?
Vil De venligst indskrive Dem?
På sekretærskolen lærte vi, det er vigtigt at registrere ...
Ja, jeg har hyret en sekretær.
Vi manglede en til at tage telefonen, tage noter og føre regnskab.
Hvis jeg passer Marions job derude, kan jeg ikke passe mit herinde.
Det var aftalen. Jeg har en plads ved bordet.
Du må sælge bordet for at få råd.
E.B.'s sidste gæld blev betalt i denne måned.
Og med dit bidrag fra salget af gården -
og vores nuværende klienter, har vi ... Kom ind.
... lige akkurat nok til de månedlige udgifter plus en sekretær.
Tak.
Huset står i mr. Burkhardts navn, så vi må søge om sameje -
så mrs. Burkhardt får det, hvis han dør først.
Arven efter den anden overlevende deles mellem deres tre børn -
Theobald, Bruna og Engleberta.
Smukke navne.
De ville aldrig koge et barn i et eventyr.
Bruna arver borduret og svanevasen.
Engleberta får sin mors broche.
Theobald får sin fars ølkrussamling.
Theobald, du er en heldig skiderik.
- Du ... - Hvad?
Kan vi lige fokusere?
- Det gør jeg. - Du ville selv arbejde med civilret.
Det var dig, der sagde, at civilret holder firmaer i live.
- Jeg er bare praktisk. - Siden hvornår?
- Hvornår er retssagen i morgen? - Klokken 9.00.
Klokken 9.00.
- Praktisk. - Praktiske personer ejer kalendere.
Jeg har en sekretær.
- De er til Dem. - Tak.
Tak, Marion.
TIL: MASON FRA: STRICKLAND
Klarer du den?
Du ... Tak, fordi du tog det så pænt.
Naturligvis.
Det var ... anderledes.
Jeg skal arbejde på båden i aften.
Kommer du?
Måske.
Kan du gøre mig en tjeneste?
Vent ti minutter, efter jeg er gået.
Så kan du gå.
En Old Fashioned og en Reuben-sandwich, George.
Du var færdig. Du læser jo kun tegneserierne.
- Far. - Skat.
- Hvad har I fundet? - Det er en søhest.
Hvor er den fin.
Jeg har bestilt is til drengene. Vil du have en?
Jeg har lige bestilt.
- Goddag, far. - Hvor har du været, Brooks?
Jeg har været her.
Jeg kan ikke huske, hvornår du sidst var i klubben.
Stedet blev aldrig rigtig, som jeg havde forestillet mig det.
Men udsigten er smuk.
Det er utroligt, hvor langt ude på havet man kan se både herfra.
Det skulle ikke have været så voldsomt.
Vi ville bare sabotere The Luxe, men branden kom lidt ud af kontrol.
Havde det ikke været klogere at sabotere den om dagen -
hvor den ikke er propfyldt med vidner?
Undskyld, far. Hvad skal jeg sige? Jeg fikser det.
Nej, det er slut med at fikse ting. Det er slut. Du må træde tilbage.
Tilbage fra din stilling i firmaet, dit hasardspil -
og dit fis med baseballholdet.
Baseballholdet bliver til noget.
Fire byer viser stor interesse.
Jeg er tæt på denne gang, far.
Jeg er ved at bygge noget meningsfuldt.
At bygge noget kræver et solidt fundament. Det har du ikke.
Det er lige så solidt som et sandslot.
Jeg har mindst 20 firmaer, der vil reklamere på stadion.
- Jeg har Chesterfield, Goodyear ... - Brooks! Hold op.
Lyt til mit råd og træk dig.
Vær sammen med dine drenge. Fokuser på dit velgørenhedsarbejde.
Det er også en beundringsværdig arv.
Hej.
Mr. Mason.
Hvordan kom du herind?
Tror du på, at jeg vil ...
Hvad?
Tror du, at ...
Hvad?
RETSMEDICINSK RAPPORT
Emily Dodson. Dødsårsag: Selvmord ved drukning.
Kære mr. Mason. Hvornår bliver jeg renset helt?
Jeg søger råd hos Gud, men frygter, at han vender mig ryggen.
Hvad vandt vi i retten? Hvad er min frihed værd?
Charlie er stadig død.
I dag ville Charlie være fyldt to år. Jeg vil så gerne slutte mig til ham.
Kære mr. Mason. Tror du, at jeg vil blive tilgivet?
Alle bedes rejse sig.
Værsgo at sidde ned.
- Undskyld. - Hvorfor halter du?
Det gør jeg ikke.
Mr. Purtell, hvor mange år arbejdede De hos Sunny Market?
I syv år. Tre af dem som bestyrer.
Hvordan behandlede ejeren, mr. Gryce, Dem?
Han var en hård chef.
- Steg Deres løn meget som bestyrer? - Stort set ikke.
Men De var med til at designe indretningen af butikkerne, ikke?
Og siden da er salget i butikkerne steget -
med svimlende 60 procent, selv i disse tider.
Men gav mr. Gryce Dem nogensinde æren for Deres design?
- Fik De nogen form for kompensation? - Nej og nej.
- Talte De med ham om det? - Ja.
Han sagde, at hvis jeg var utilfreds, kunne jeg smutte.
Og det gjorde De.
- Hvad gjorde De så? - Åbnede min egen butik.
De åbnede Deres egen butik. Forfulgte Deres egen drøm.
De fulgte den naturlige udvikling af den kapitalisme og arbejdsomhed -
der gør dette land stort!
Kommer der et spørgsmål -
eller vil mr. Kellard selv vidne for sin klient?
Mr. Kellard, hold Dem venligst til spørgsmål.
Naturligvis. Det er bare svært -
når jeg er så stolt af at repræsentere denne gode mand.
Jeg vil ikke ødelægge kærligheden, men det lød ikke som et spørgsmål.
Og det er ikke en korrekt protest, mr. Mason.
Mr. Kellard, fortsæt afhøringen.
Hvorfor er De her i dag, mr. Purtell?
Fordi Sunny Gryce siger, jeg stjal hans idéer til min butik.
- Men De stjal ikke noget, vel? - Nej, det var mine idéer.
Deres idéer, Deres metoder, Deres design -
som Sunny Gryce drog fordel af -
og nu påstår, er hans, og sagsøger Dem?
Han vil udrydde al konkurrence.
Protest!
Undskyld. Han kan ikke udtale sig om, hvad vores klient vil.
Jeg har styr på det. Protest.
Mr. Purtell aner ikke, hvad min klient vil og ikke vil.
Taget til følge.
Mr. Purtell.
Føler De -
at Sunny Gryce vil lukke Deres forretning?
Ja. Jeg føler, at han vil knuse mig.
Ikke flere spørgsmål.
- Hvad laver du? - Jeg vil prøve noget.
- Det har vi talt om. Vi skal ... - Ved du, hvad jeg elsker, Ed?
Quaker Crackles cornflakes.
Jeg spiser dem tit direkte fra æsken, som popcorn.
Jeg har sågar haft dem med i biografen.
Hvor kan jeg finde dem i Deres butik? Hvilken gang?
- Seks. - Seks.
Interessant. Ligesom hos Sunny.
Jeg er også stor fan af Underwood krydderskinke.
Hvor kan jeg finde den?
- Gang 12. - Ligesom hos Sunny igen.
Hvad med mavesyremedicin?
Til når cornflakesene og skinken hævner sig på mig.
- Gang to. - Ligesom hos Sunny.
Det var tre ud af tre.
Selv Lou Gehrig ville være misundelig på det gennemsnit.
Mr. Purtell, tror De, at Henry Ford betaler sine ingeniører -
for at opfinde apparater til sit firma og forventer -
at de så genopfinder dem, så de selv kan sælge dem?
Nej, sådan er det ikke, mr. Mason.
Hvis De vidste noget om markeder, ville De vide -
at ethvert marked ville placere varerne på de steder.
Det har intet at gøre med det, Sunny Gryce lærte mig.
Hvad er Sunny Markets slogan?
"Alt under ét tag."
Og for Deres butik?
"Alt under vores tag."
Tak, fordi De ændrede et par bogstaver.
Det er, fordi jeg fandt på det til Sunny.
Mens De arbejdede i mr. Gryces butik, blev De kompenseret for arbejdet -
med den forståelse, at De gjorde det for Sunny Market.
Protest. Nu er det mr. Mason, der vidner.
Taget til følge.
Mr. Purtell, kan De se på dette billede -
hvor og hvad det er?
Ja, det er mit kontor i min butik. Hvor har De det fra?
Hvis De ser på et forstørret billede, kan De så læse titlen på mappen?
Jeg stjal ikke fra ham.
Nej, titlen er faktisk "Sunny Markets Bestyrerhåndbog".
Jeg vil gerne fremføre det som bevis.
Jeg har den, fordi jeg skrev den!
Og De blev betalt for det af en mand, der ikke troede, De ville stjæle den.
Ikke flere spørgsmål.
Nej, det er mine idéer. Han stjal fra mig! Kan De ikke se det?
Han forsøger at ruinere mig. Det er ikke rimeligt!
- Hvordan kom De ind på mit kontor? - Mr. Purtell.
De kan forlade vidneskranken.
Hvorfor researchede jeg hele natten, når du slet ikke ville bruge det?
Det, jeg gjorde, vandt sagen for os.
Så du nævningenes ansigter?
De reagerede vel på blodet på dine bukser.
Hvad har du lavet?
Jeg gled på motorcyklen på vej hjem.
- På vej hjem? - Ja.
Du skulle have solgt den, da ham sinken betale os med den.
- Manden havde brug for en advokat. - Han var en tyv.
- Han forsørgede sin familie. - Ved at stjæle.
- Den er sjov. - Ja, jeg har moret mig med den.
Pokkers! Vi har et møde med en mulig klient.
- Du kan ikke tage med. - Pyt, jeg er ikke sulten.
I har været igennem ufattelige prøvelser.
Men jeres mod kan ikke knækkes -
og vi vil kæmpe for, at det aldrig bliver knækket.
Er der et behov, udfylder vi det.
Så derfor vil vi åbne -
fem McCutcheon-suppekøkkener mere som det her.
Denne elendige tid er snart forbi.
Der venter bedre dage forude for jer og jeres familier -
og for denne fantastiske by.
Derfor er dagen i dag det perfekte tidspunkt -
til en overraskelse.
Bake, kom herop.
I kender alle St. Louis Cardinals' gamle kaster Bake Matthews, ikke?
- Hvordan har armen det? - Godt.
- Klar til at øse suppe op? - Det kan du tro.
Jeg bad Bake om at være med, fordi jeg i dag bekendtgør -
at jeg vil give byen dens eget Major League Baseball-hold -
som skal spille på McCutcheon Stadion!
Hvad betyder det? Jobs, for det første.
Ydermere giver det byen betydning.
Det giver nogen at heppe på med byens navn på brystet.
En by, I har bygget. En by, der tilhører jer.
Og et hold, der vil tilhøre jer!
Lydell, vil du sige noget?
Jeg er ikke nær så veltalende som min søn.
Og jeg tror, at suppen bliver kold.
MCCUTCHEONS FAMILIESUPPEKØKKENER
Tak.
Bliver holdet virkelig til noget?
Jeg sagde jo, jeg ville gøre det.
Vi skal af sted, Lydell.
Nå?
Du skal bare vide, at der snakkes lidt i afdelingen om The Luxe.
De har sat folk til at afhøre andre bådejere.
- Hvis det sker ... - Jeg kan håndtere det.
Hvis det sker, siger du ikke mere end nødvendigt.
Prøv ikke at overliste dem, og få deres navne.
Så du mine annoncer i Times og Examiner?
Jeg fik dem placeret under historien om branden.
Der bliver fulde huse i aften.
- Det håber jeg. - Det skal nok virke.
Det virker allerede.
Hvad hvis det ikke gør?
Jeg har lagt hele min livsopsparing i det lort.
Sig ikke, at du ikke nyder at være håndlanger på et fint sted -
i stedet for at anholde fulderikker og horer.
Ikke bare håndlanger, men kompagnon.
Klart. Næste gang jeg beder dig og dine drenge sabotere et skib -
er det nok klogere at gøre det om dagen, når der er færre mennesker.
Vi ses i aften.
Min mand gik ind i spiralfjederbranchen -
med sine brødre i 1916.
Dengang lavede de fjedre til polstrede møbler.
De lavede biografsæderne til Fox Theater i Westwood.
Spændende.
Men min mand og hans brødre blev uvenner, så vi går hver til sit.
Nu skal vi lave keglefjedre til tunge maskiner.
Med depressionen holder folk på møblerne, så det giver god mening.
Men det er en helt anden type fjeder.
- Det lyder interessant. - Det er det.
Men det betyder også en anden type kunder og nyt sprog i kontrakten.
Det kan vores firma sagtens klare.
Har De nogensinde set en keglefjeder? Jeg har en prøve med.
- Den er smuk. - Ja, ikke?
Vil De have mig undskyldt?
- Jeg skal lige pudre næsen. - Naturligvis.
Jeg glæder mig til at se nærmere på fjedrene.
De kommer snart.
- Der er faktisk en bagudgang. - Hvabehar?
Jeg kan fortælle hende dødbideren, at du tog mod til dig og smuttede.
Vi har brug for pengene. Jeg er nødt til at charmere hende.
Du ligner en, der har rigeligt.
Jeg går ind igen og råber: "Brand!"
Og så tømmer vi hele bulen.
- Det ville få dig anholdt. - Sandt.
Vi kunne stjæle noget sødt under flugten.
Det ville også få dig anholdt.
Det ville være det værd, hvis vi kunne dele en kage.
Jeg må se at komme tilbage.
Men hvis du ser mig blunde, så prøv det med at råbe "brand".
Jeg har et scenarie mere i tankerne.
Hvad er det?
Okay.
Du går ind igen og fortsætter ud til min store, smarte bil.
Jeg kører os hen til en dansebar, og vi deler en flaske.
- Hun kan ikke høre os. - Nej, det er bare ...
Hvad?
Jeg er allerede i et forhold.
Er hun ved godt helbred, eller skal jeg bare vente?
Du og jeg går nok med støttestrømper, før hun får sit første grå hår.
Hvis du en dag beslutter, at du har fået nok af kuvøseguf -
og får brug for en flugtplan ...
Måske kommer Cardinals. Det bliver i hvert fald ikke Yankees.
Ingen af os skal spille for dem -
så jeg venter, til Homestead Grays og "Cool Papa" Bell kommer.
Så kan du vente længe, for ingen af vores hold kommer herud.
Resten af landet ved slet ikke, at der er farvede herude.
Det er derfor, de hvide stadig kommer.
Clara.
Du har ikke arbejdet i flere uger. Han plejede altid at bruge dig.
- Du burde have spurgt mig. - Du burde selv have inviteret ham.
- Tillykke med fødselsdagen. - Tak.
Min far tog os med herned, da vi var børn -
så han kunne fange maller.
- Ovre i Watts? - Ja.
Vi prøvede også at fange i det sumpede vand.
- Bor du her? - Nej, det er min svogers hus.
Det er midlertidigt. Det er godt for Lucius -
at have familie omkring os, som kan hjælpe til.
Tak!
De billeder, du tog i Purtells supermarked i sidste måned, gav pote.
Jeg beklager, at der ikke har været mere arbejde.
Der er mindre brug for mine evner i civilret.
- Hvad laver du? - Det er bare lidt ekstra.
- Jeg vil gøre mig fortjent til dem. - Så er der kage!
Onkel Paul, kom nu.
- Tillykke med fødselsdagen. - Husk nu at ønske noget.
- Hvad ønskede du dig? - En større kage.
- Tallerkener. - Okay.
Rækker du mig lige gaflerne også?
- Tag dem. - Hvem vil have majsbrød?
For kagen er min, så nogen må spise majsbrødet.
De sparer altid penge hos Sunny.
Goddag, Los Angeles. Jeg er Sunny Gryce.
Ja, De sparer penge hos Sunny Market.
I disse hårde tider -
holder vi priserne nede og Deres spisekammer højtbelagt.
Vi har alt, hvad De skal bruge. Hør bare, hvad vi har:
Frisk frugt og grønt, dåsemad, ti forskellige kødudskæringer -
lækre frosne desserter, samlet under ét tag.
Kom ned og besøg vores skønne butik.
Jeg garanterer, at når De betaler, vil De også synge ...
De sparer altid penge hos Sunny.
Alt er samlet under ét tag.
Og det er sandheden.
- Lad mig høre. - Purtell vil indgå forlig.
Han vil ændre butikkens indretning og droppe sit slogan.
Vi indgik også et forlig på 5000 dollars i skadeserstatning.
- 5000 dollars? - Det har mr. Purtell ikke engang.
Men vi har lavet en betalingsordning.
Folk, der indgår forlig, ved, at de vil tabe.
De har tabt modet.
Og så kan man knække en mand.
Jeg hørte vist lige Ed Purtell briste.
Der er ingen grund til at knække ham mere.
Manden arbejdede for Dem i mange år.
Var De med i krigen, Mason?
Ja, Frankrig.
Så ved vi begge to, at i en krig har man ikke råd til at vise nåde.
Det er et supermarked, ikke et slag.
- Det er en god aftale. - Ikke for mig.
Jeg kæmper for livet og har brug for krigere.
Jeg troede, at De var den mand. Men jeg tog fejl, for krigere dræber.
De kan ikke gøre arbejdet færdigt. Skal jeg finde en anden kriger?
- Nej, jeg kan gøre arbejdet færdigt. - Godt.
Tilbage til arbejdet!
- Far! - Hov!
Lad din far være. Du skal ikke røre ved ham.
- Af med støvlerne, Morris. - Jeg er med, kvindemenneske.
- Hej, Mo. Hvordan gik det? - De tog næsten livet af os.
- Serberne igen. - Nemlig. De giver os alle prygl.
De store svin kan ikke tage den med ro.
Mo, tal pænt.
Lad mig.
Det er nok mrs. Steinberg. Hun ville komme med nye mønstre.
- Kan jeg hjælpe Dem? - Ja, jeg leder efter manden der.
Kom her.
Skal du ikke invitere din ven ind, Paul?
Jeg ordner det, Pearl.
Jeg ville ikke forstyrre midt i maden.
Hvad laver du her?
Mason sagde, du leder efter arbejde.
Melvin Perkins. Ved du, hvem det er?
- Negerkongen af Central Avenue? - Han ejer Birch Hotel.
Han ejer L.A. Register, de farvedes avis.
Og et par andre mindre kendte interesser.
Men det vidste du godt.
Der går rygter om, at nogen vil gøre det af med ham.
- Hvem? - Aner det ikke.
Nogen hviskede det til nogen. Jeg ved ikke hvem.
Men Burger vil undgå det.
Han vil vide, hvem der står bag, så han vil overvåge Perkins.
- Hvorfor lige mig? - Perkins holder til på The Birch.
Og det er et farvet hotel.
Vi må vide, hvem der kommer og går.
Hvem holder øje med ham? Hvem er sur på ham?
Hans forretninger kan tiltrække de forkerte typer.
Fortæl os, hvad du ser, og hjælp os med at holde ham i live.
Du kan få otte dollars om dagen plus udgifter.
Lyder det godt?
Det lyder godt.
Godaften.
Juryen i sagen "Gryce mod Purtell" -
dømmer til fordel for sagsøger, Sunny Gryce.
Retten tildeler mr. Gryce det fulde beløb på 50.000 dollars.
- Må jeg sige noget? - Advokat.
Mr. Purtell har ikke midlerne til at betale noget i nærheden af det beløb.
Hans nettoaktiver er under 500 dollars.
Han kunne ikke betale mr. Gryce på et helt liv.
Er De helt sikker?
Min klient har forståelse for mr. Purtells situation.
Han ønsker ikke at ruinere den tiltalte med en enorm gæld.
Så mr. Gryce tilbyder at give afkald på den gæld, han skylder ham -
til gengæld for, at mr. Purtell overdrager sin butik -
til mr. Gryce.
Mr. Kellard?
Tak.
Kom nu. Vi bør udbringe en skål for et eller andet.
- For E.B. Han ville være stolt. - Ville han?
Han ville kalde dig en fremragende advokat.
Snarere en grib, der æder resterne af Ed Purtells knogler.
Jeg brød mig heller ikke om Sunnys idé.
Men juryen afgjorde sagen, ikke os.
Hvad skal der ske med staklen?
Hvem bærer skylden for det, der sker bagefter?
I to ligner nogen fra filmen "Mata Hari" -
der gemmer sig i hjørnet.
Garbo havde det sjovere.
Jeg hørte, at I vandt. Tillykke.
Ja. Vi ødelagde en mands forretning. Hip, hip, hurra.
- Ved du, hvad dit problem er, Mason? - Hamilton, ikke nu.
- Nej, Ham. Oplys mig. - Det her hjælper ikke.
Det er, at på trods af din grublende kynisme -
tror du stadig på retfærdigheden.
Og det gør du ikke? Du er distriktsadvokat, for Guds skyld.
Du arbejder i retsbygningen.
En stor, imponerende bygning -
der skal se ud, som om den er 500 år gammel. Den er kun 6.
Der er ingen ægte retfærdighed, kun illusionen om retfærdighed.
Illusionen om retfærdighed?
Fantasien, der lader folk tro, at sandheden altid vil sejre.
De onde bliver fanget af de gode.
Hvorfor er du distriktsadvokat?
Eller er du bare illusionen om en distriktsadvokat?
Fordi jeg er helten i historien.
Så længe folk tror på retfærdighed -
og der er et system, som ser ud til at virke -
gør jeg det, byen betaler mig for.
Hvem fanden har lyst til at være en del af det?
Føler alle, at Mason hader dem, eller er det kun hans venner?
Det kommer an på dagen.
- Hvad drikker du? - Bourbon, ren.
Det samme, tak.
- Din yndlingsbartender er her. - Er han?
Måske skulle jeg ændre det til en Dirty Martini.
- Jeg kan se, hvilket humør du er i. - Og dig?
Jeg er i bedre selskab nu.
Går det godt med dig og Hazel?
Fint. Ukompliceret og fint.
Men med skole og arbejde -
har jeg for travlt til noget mere kompliceret lige nu.
Det lyder som begyndelsen -
på et ualmindeligt kedeligt liv, miss Street.
- Godt gået. - Det har ikke kun været kedeligt.
Der har været gode overraskelser hist og her.
Clara. Du må godt smile.
Ryk lidt til højre.
Det er godt. Lige der, lige der.
Lucius er ved at blive pylret. Jeg frygter, at han eksploderer.
Nu kommer han. Lidt til venstre. Perfekt.
- Hvad laver han? - Det er okay, Clara.
Sådan. Lad os flytte os lidt.
Hold ud.
- Paul. - Okay, okay. Du kan bare gå.
- Vi ses derhjemme. - Okay.
Okay.
- Skyd ham, Charles! Skyd ham! - Bang!
- Hvor er han? Skyd ham, Charles. - Bang!
Åh nej! Sheriff Phillip skød din hest.
Kan vi gøre det igen, hvor jeg skyder dig?
- I morgen. Jeg skal i byen. - Okay.
- Skal du mødes med Bake Matthews? - Ja.
For at få styr på detaljerne, så vi kan flytte klubben hertil.
Kan du få ham til at signere mit kort?
- Det kan du tro. - Lad os kysse mønten for held.
God idé. Det virker altid.
I seng med jer, drenge.
- Godnat, far. - Godnat.
- Godnat.
Pigerne i Cleveland er overraskende kønne.
I Pittsburgh var mulighederne gode, men godterne var umulige.
Så spillerne ville elske at få et hold her.
Vi har været i alle byer, Brooks.
Ingen vil flytte deres hold til Los Angeles.
Viste du dem billederne af stadion? Og modellen? Og tallene?
Befolkningstal, finansielle tal.
De fik alt undtagen Gloria Swansons telefonnummer.
Tre whiskyer, tak.
Som din advokat og ven siger jeg dig, at idéen ...
Sagde du, at vi er verdens hurtigst voksende by?
- De er ligeglade. - Ejerne, ja.
- Kommissæren kan vel se fordelene. - Nej.
Han sagde, at intet Major League-hold vil spille vest for Mississippi.
Forbandede dinosaurer.
- Du skulle ikke have lovet et hold. - Vi skal nok få et hold.
Det er fremtiden.
Yanks og Cubs har 12.000 fans til hver kamp.
Ingen tror, vi er en baseballby.
Jeg byggede et stadion for at bevise, at vi er.
New York har tre hold. Chicago, to.
Vi skal bare bruge ét skide hold.
- Folk kender østen. - Østen er lort, Bake.
Det her er den perfekte baseballby.
Folk strømmer til, men de tror stadig, vi er et hul.
Vi er der, hvor alle vil være!
Tror I, nogen drømmer om at flytte til Cincinnati?
- Jeg skal bare børste tænder. - Kom ind.
Din stakkel.
- Varer det længe? - Nej, jeg kommer snart i seng.
Det var rigtigt af dig at invitere Mason.
Ellers havde jeg nok ikke fået dette job.
- Jeg skal nok gøre det godt igen. - Det ved jeg godt.
- Hvordan blev de? - Rigtig gode. Se her.
Det er det bedste.
Hun er gudesmuk.
Kan du lide det?
Det er hos Anita St. Pierre. Du taler med Anita St. Pierre.
Nu tæller jeg til fem -
og har du ikke sagt, hvad du vil, eller noget sjofelt, lægger jeg på.
Det er Della. Street.
Hvem er Della Street?
Vi mødtes på et dametoilet.
Du gav mig dit kort.
Jeg har givet mange kort til kvinder på dametoiletter.
Medmindre ...
Medmindre du var den elegante, 170 centimeter høje skønhed -
med stålblå øjne så dybe som Det Arabiske Hav.
Så husker jeg dig måske svagt, ja.
Sikke en lettelse.
For ud over dit korts fortræffelige opsætning -
gjorde intet andet ved dig indtryk på mig.
Holdambassadør havde været skønt. Jeg kunne godt bruge pengene.
- Det skal du nok blive. - Brooks ...
Vi får guvernøren til at invitere dem.
En rundvisning på første klasse, så ejerne kan se det med egne øjne.
Ja, måske ville det give pote.
Lad os tales ved.
Pokkers også. Bake. Bake!
Tag lige det, du vil have. Du skal ikke betale for det.
Det er ikke lovligt, så det eksisterer alligevel ikke.
Så hvad er der at betale for? En whisky, tak.
- Giv ham de gode sager. - Tak.
Jeg hader det, du har gjort ved stedet.
Hvis du bekymrede dig om dit hus, havde du ikke efterladt et hul.
- Jeg får noget ud af det. - Det er det, jeg hader mest.
Jeg bryder mig ikke om billedet af min bedstemor over baren.
Hun er vores skytshelgen. Hun passer på stedet.
Hold nu op. Du har aldrig brudt dig om stedet.
Og da du rejste, brød du dig heller ikke om mig, så hvad laver du her?
Der er mange steder, jeg ikke vil være.
Her til aften føltes det her som det mindst dårlige.
Altid en sort sky.
Kan du huske det sted, jeg fortalte om -
på spidsen af Baja i Mexico?
Cabo San Lucas.
En lille, ubetydelig by, men det kunne blive godt.
Jeg kan flyve folk dertil. Jeg har købt et stort stykke jord billigt.
Hvis gård stjal du for at få det?
Tak.
Jeg starter med en landingsbane og et hotel og bygger videre derfra.
Det er et godt sted at blive væk.
Man kan være den, man har lyst til. Eller man kan være ingen.
Jeg flyver derned igen om tre dage.
For at være ingen.
- Skål. - Skål.
Tekster: Kasper Rasmussen Iyuno